
NR. 136/06.02.2024 

Ofertă de burse în Indonezia

Agenția de Credite și Burse de Studii vă aduce la cunoștință oferta de burse CAHAYA (studii de licență), oferite de universitatea privată din Indonezia ITENAS Bandung, transmisă de Ambasada României în Republica Indonezia.
Institutul Național Tehnologic (ITENAS) din Bandung a transmis materialele informative, pe care le atașăm acestui anunț, cu privire la procesul de aplicare. 

Aceste burse vizează elevii care își încheie studiile liceale în 2024 și doresc să urmeze studii de licență în domeniile: inginerie electrică, inginerie mecanică, inginerie industrială, inginerie chimică, informatică, sisteme informaționale, inginerie civilă, inginerie geodezică, amenajări urbane și regionale, ingineria mediului, design interior, arhitectură, comunicare și design vizual. 

Cerințele de bază pentru candidați sunt: diploma de bacalaureat, certificatul English Proficiency Test Score (obținut în ultimii doi ani), scrisoare de recomandare, dovada cetățeniei (pașaportul), aplicația completă online. 
Înregistrarea online a documentelor, traduse oficial în limba engleză, începe la data de 05.02.2024 și se încheie pe 30.04.2024, prin intermediul site-ului https://international-student.itenas.ac.id/cahayascholarship
Informații suplimentare pot fi obținute trimițând e-mail la adresa international.office@itenas.ac.id sau apelând +62851-7537-8712.

